Google îți dă puterea să îți alegi sursele de știri. Cum funcționează sistemul care luptă cu site-urile pline de spam
Google încearcă o nouă abordare în lupta cu site-urile de spam. După ce filtrele automate nu au reușit să blocheze suficient de eficient „click-farm-urile” și publicațiile cu informații îndoielnice, compania pasează responsabilitatea către utilizatori. Noua funcție, numită Search Preferred Sources, le permite acestora să își aleagă manual publicațiile preferate, ale căror articole vor fi afișate prioritar în rezultatele căutărilor și în Google News.